
Jautājumi un atbildes par atklāto konkursu

“Čiekurkalna 2. līnijas pārbūves posmā no Viskaļu ielas līdz Krustabaznīcas ielai būvniecības ieceres dokumentācijas izstrāde un autoruzraudzība”
(id. Nr. AMD 2026/52)

21.07.2026.
1. jautājums

Vai autoruzraudzības cena jānosaka kā nemainīga fiksēta summa neatkarīgi no būvdarbu ilguma? Lūdzam norādīt plānoto būvdarbu ilgumu, paredzamo sanāksmju un objekta apmeklējumu biežumu, kā arī rīcību, ja autoruzraudzības līgums finansējuma trūkuma dēļ netiek noslēgts.

1. atbilde

Autoruzraudzības cena jānosaka kā nemainīga fiksēta summa neatkarīgi no būvdarbu ilguma.

2. jautājums

Vai abos krustojumos jāprojektē tikai luksoforu sakaru kanalizācija, vai arī pilns luksoforu regulējuma projekts (iekārtas, elektroapgāde, vadība, detektēšana, aprēķini un saskaņojumi)?
2. atbilde

Paredzēt luksoforu sakaru kanalizāciju Čiekurkalna 2. līnijas un Viskaļu ielas krustojumā un Čiekurkalna 2.līnijas un Krustabaznīcas ielas krustojumā.  

3. jautājums 

Lūdzam precizēt videonovērošanas apjomu: kameru skaitu un vietas, elektroapgādes un datu pieslēguma punktus, integrējamo pašvaldības sistēmu un tehniskās prasības.
3. atbilde

Kameru vietas, tīklu pieslēguma punktus un tehniskās prasības noteiks Rīgas digitālā aģentūra un tīklu valdītāji izsniedzot tehniskos noteikumus.


4. jautājums
Kuri esošie inženiertīkli paredzami pārbūvei, bet kuri — tikai aizsargājami vai pārvietojami saskaņā ar tehniskajiem noteikumiem? Vai Pasūtītāja rīcībā jau ir tīklu turētāju sākotnējie nosacījumi vai konflikti?
4. atbilde

Inženiertīklu valdītāji izsniegs tehniskos noteikumus savu tīklu šķērsošanai vai pārcelšanai vai darbībām to aizsargjoslā.

5. jautājums

Lūdzam noteikt topogrāfiskās uzmērīšanas robežas un prasības pazemes komunikāciju uzmērīšanai/trasēšanai, kā arī norādīt, vai Pasūtītājs nodos iepriekšējos uzmērījumus un izpildmērījumus.

5. atbilde

Topogrāfiskās uzmērīšanas robežas nosakāmas atbilstoši Projektēšanas uzdevumā prasītajam. Prasības pazemes komunikāciju uzmērīšanai paredzēt atbilstoši normatīvajiem aktiem.

6. jautājums

Vai dzelzceļa šķērsojumam jāsaņem atsevišķi infrastruktūras pārvaldītāja tehniskie noteikumi, jāveic sliežu ceļa uzmērīšana vai tehniskā apsekošana un jāprojektē pārbūve?
6. atbilde

Dzelzceļa šķērsojumam atsevišķi infrastruktūras pārvaldītāja tehniskie noteikumi nav jāprasa un pārbūve nav jāparedz.

7. jautājums
Vai 3. stadijas ceļu drošības audits jāpasūta un jāapmaksā projektētājam? Cik audita un atkārtotas pārbaudes ciklu jāiekļauj, un vai auditoram jābūt neatkarīgam no projektētāja komandas?
7. atbilde
3. stadijas ceļu drošības audits jāpasūta un jāapmaksā projektētājam. Auditoram jābūt neatkarīgam no projektētāja.

8. jautājums

Lūdzam precizēt arborista atzinuma un koku ciršanas atļaujas apjomu: vai jāinventarizē visi koki projektēšanas robežās? 

8. atbilde

Arborista iesaiste un koku ciršanas apjoms ir atkarīgs no projektā izvēlētajiem tehniskajiem risinājumiem.

9. jautājums

Kādā formātā jāorganizē līdz diviem sabiedrības informēšanas un publicitātes pasākumiem, un vai jāparedz vizualizācijas, stendi, prezentācijas, telpas, tehniskais nodrošinājums un atbilžu apkopošana?

9. atbilde

Paredzēt dalību līdz diviem sabiedrības informēšanas un projekta publicitātes pasākumiem klātienē Rīgā, jāparedz projekta risinājumu skaidrošana ar vizuāliem materiāliem.

